stanford-oval/wikipedia huggingface dataset:
מבחן הברווז
היסטוריה > יישומים פוליטיים

מקור מאוחר יותר לאימרה זו עשוי להימצא בדבריו של אמיל מאזי, מזכיר האוצר של איגוד עובדי הרכב, שנאמרו בפגישת עבודה ב-1946, עת שהאשים אדם בקומוניזם:
אני לא יכול להוכיח שאתה קומוניסט. אבל כשאני רואה ציפור שמנקרת כמו ברווז, הולכת כמו ברווז, יש לה נוצות וכפות רגליים עם קרומים ומתחברת לברווזים - אני בהחלט הולך להניח שהוא אכן ברווז.
המקור באנגלית
I can't prove you are a Communist. But when I see a bird that quacks like a duck, walks like a duck, has feathers and webbed feet and associates with ducks—I'm certainly going to assume that he is a duck.
המונח זכה לפופולריות מאוחרת יותר בארצות הברית כשריצ'רד קנינגהם פטרסון ג'וניור (אנ'), שגריר ארצות הברית בגואטמלה ב-1950 במהלך המלחמה הקרה, השתמש בביטוי כשהאשים את הפוליטיקאי הגואטמלי חקובו ארבנס גוסמן בהיותו קומוניסט. פטרסון שטח את נימוקיו בשימוש במשפט:
נניח שאתה רואה ציפור מסתובבת בחצר חווה. לציפור הזו אין תווית שאומרת 'ברווז'. אבל הציפור בהחלט נראית כמו ברווז. כמו כן, הוא הולך לבריכה ואתה שם לב שהוא שוחה כמו ברווז. ואז הוא פותח את המקור שלו ונוקש בו כמו ברווז. ובכן, בשלב זה כנראה הגעת למסקנה שהציפור היא ברווז, בין אם הוא עונד תווית או לא.
המקור באנגלית
Suppose you see a bird walking around in a farm yard. This bird has no label that says 'duck'. But the bird certainly looks like a duck. Also, he goes to the pond and you notice that he swims like a duck. Then he opens his beak and quacks like a duck. Well, by this time you have probably reached the conclusion that the bird is a duck, whether he's wearing a label or not.
התייחסויות מאוחרות יותר למבחן הברווז כוללות את הקרדינל ריצ'רד קושינג, שהשתמש בביטוי ב-1964 בהתייחס לפידל קסטרו.
ב-2012, במהלך נאומו בוועידת איפא"ק נגד הסכם המעצמות על תוכנית הגרעין האיראנית הזכיר בנימין נתניהו את מבחן הברווז ואמר:
אם זה נראה כמו ברווז, הולך כמו ברווז, ומגעגע כמו ברווז, כנראה שזה ברווז, והברווז הזה גרעיני.
כמו כן, בשנת 2015, שר החוץ הרוסי סרגיי לברוב השתמש בגרסה של המשפט. זאת, בתגובה לטענות, שלפיהן התקיפות האוויריות של רוסיה בסוריה לא כוונו אל קבוצות טרור, בעיקר דאעש, אלא אל קבוצות הנתמכות על ידי המערב כמו הצבא הסורי החופשי. כאשר התבקש לפרט את הגדרתו ל"קבוצות טרור", הוא השיב:
אם זה נראה כמו מחבל, אם זה מתנהג כמו מחבל, אם זה הולך כמו מחבל, אם זה נלחם כמו מחבל, זה מחבל, נכון?
המקור באנגלית
If it looks like a terrorist, if it acts like a terrorist, if it walks like a terrorist, if it fights like a terrorist, it's a terrorist, right?
בשנת 2021, גרסה של המבחן שימשה את שר האוצר של סינגפור, לורנס וונג, בתגובה לטענות של חברי מפלגת פרוגרס סינגפור כי ההצעה הפרלמנטרית שלהם בנושא הסכמי סחר חופשי אינה גזענית. הוא אמר:
מבחן הפיל

באופן דומה, המונח מבחן הפיל מתייחס למצבים שבהם רעיון או דבר "קשה לתיאור, אבל ניתן לזהות באופן מיידי כאשר מבחינים בו".
המונח משמש לעיתים קרובות במקרים משפטיים כאשר קיימת סוגיה אשר עשויה להיות פתוחה לפרשנות, כגון במקרה של קדוגן נכסים נגד מוריס (אנ'), כאשר השופט סטיוארט סמית' התייחס ל”...מבחן הפיל הידוע. קשה לתאר, אבל אתה מבין את זה כשאתה רואה אותו” וב-"Ivey v Genting Casinos", אמרה דומה לכך, נאמרה על ידי שופט נוסף, במקרה אחר, השופט החווה את דעתו וציטט את משפט הפיל באמרו: "כמו הפיל, קשה יותר לתארו (את המקרה) במילים, אך כשרואים אותו במו העיניים, מבינים אותו מיד."
מקרה דומה בא לידי ביטוי בחוות דעתו של השופט פוטר סטיוארט. בחוות דעת מ-1964, הוא הצהיר כי החוקה מתירה לפרסם דברי גסויות, פרט לפורנוגרפיה קשה. סטיוארט סבר, כי "היום אני לא אנסה עוד להגדיר את סוגי החומר, שלהבנתי מוזכרים בתוך התיאור הקצר הזה, ואולי אף לעולם לא אצליח לעשות זאת באופן מובן. ברם, אני יודע מה זה כשאני רואה את זה, והסרט הקשור למקרה הזה אינו קשור לסוגיה".
ראו גם

אינדוקציה
הגדרה אופרציונלית
תער פילוסופי
הערות שוליים

↑  Brian, Edwards (26 Feb 2015). Did you know that the phrase "if it looks like a duck..." was originally about a mechanical pooing duck?.
↑  Dirk Gently's Holistic Detective Agency
↑  SOLID Development Principles – In Motivational Pictures
↑  Vladimir Vapnik: Statistical Learning Lex Fridman Podcast #5, מתוך youtube
↑  Sentinel, John (29 בספטמבר 1946). "Communist Expose The Case of the Duck". Milwaukee (WI) Sentinel. {{cite news}}:  (עזרה)
↑  Immerman, Richard H. (1982), The CIA in Guatemala: The Foreign Policy of Intervention, Austin, Texas: University of Texas Press, p. 102
↑  Denver, Joseph; Ethel Franklin Betts (1965), Cushing of Boston: A Candid Portrait
↑  Platt, Suzy (1992). Respectfully quoted. Library of Congress, Congressional Research Service. ISBN 978-0-88029-768-4. "Attributed to Richard Cardinal Cushing. Everett Dirksen and Herbert V. Prochnow, Quotation Finder, p. 55 (1971). Unverified."
↑   נאום הברווזים, סרטון בערוץ "ערוץ הכנסת", באתר יוטיוב
↑  Melvin, Don; Cullinane, Susannah; Tawfeeq, Mohammed (1 באוקטובר 2015). "Russia's Lavrov on Syria targets: 'If it looks like a terrorist, walks like a terrorist ...'". CNN. נבדק ב-9 ביולי 2016. {{cite news}}:  (עזרה)
↑  "Minister Lawrence Wong's Closing Remarks on The Parliamentary Motion on "Securing Singaporeans' Jobs and Livelihoods" on 14 September 2021". Ministry of Finance (Singapore). 14 בספטמבר 2021. נבדק ב-19 באוקטובר 2021. {{cite web}}:  (עזרה)
↑  VALUING AND JUDGING PARTNERS — BEYOND THE ELEPHANT TEST!, באתר "Edge International" (באנגלית)
↑  Catherine Barnard, The Personal Scope of the Employment Relationship(באנגלית)
↑  England and Wales Court of Appeal (Civil Division) Decisions, באתר "Bailii" (באנגלית)
הברווז המכני של ואוקאנסון
"קשה לתיאור, אבל ניתן לזהות באופן מיידי כאשר מבחינים בו"
רכב לפינוי אשפה

משאית לפינוי אשפה עם פתח אחורי ומתקן הידראולי המניף מכולת היפוך לדחס (צפרדע).
רכב לפינוי אשפה מלפנים תוצרת סקאניה
רכב לפינוי אשפה המכונה בשפת יום-יום כמשאית אשפה (עממי: אוטו-זבל או משאית זבל, במגזר התעשייתי: דחס או משאית דחס) הוא כלי רכב, בדרך כלל משאית, המשמש לאיסוף כמויות גדולות של פסולת ולפנותן למטמנות מורשות, אתרי מיחזור או תחנות מעבר לפסולת לצורך המשך שינוע הפסולת לאתר אחר. כלי רכב אלה בנויים באופן המאפשר להם לאסוף את הפסולת במהירות, בדרך כלל תוך דחיסת הפסולת, במטרה לחסוך במקום ולהגדיל את משקל הפסולת שניתן לאסוף ולהעביר בכלי הרכב, ולפרוק אותה ביעילות ובמהירות לאחר מכן.
היסטוריה

איסוף האשפה והרחקתה ממקום הלינה התבצע על ידי האדם מאז ומתמיד, מכיוון שבאשפה מתפתחים עד מהרה תהליכי תסיסה בחום וחיידקים אשר פולטים גז שאינו נעים לאדם. איסוף אשפה מרוכז וממוכן התבצע בתחילה עם עגלות הרתומות לבעלי חיים. כלי הרכב הראשונים לפינוי אשפה הופיעו זמן קצר לאחר המצאת המכונית והתפתחות המשאיות הראשונות. בתחילה נעשה שימוש במשאיות ללא כיסוי לתאי המטען שלהן, אולם עד מהרה הופיעו משאיות סגורות שנבנו בצורת מכל סגור, ואשר מנעו את התפשטות ריח האשפה ואת זליגתה או התעופפותה מהרכב בזמן נסיעה.
בסוף שנות ה-20 הופיעו המתקנים הממוכנים הראשונים אשר אפשרו להרים את פחי האשפה לגובה מכל האשפה של כלי הרכב, מבלי שצוות העובדים יאלצו להניפם בכוח שריריהם בלבד. בשנת 1938 הומצא מתקן הידראולי לדחיסת האשפה, הראשון שהותקן בכלי הרכב והגדיל את קיבולת מטענן. ב-1955 יוצר כלי הרכב הראשון אשר אסף את האשפה מלפנים, שיטה זו אינה בשימוש בישראל. מאז שופרו שיטות הרמת מכלי האשפה אל מכל האשפה בכלי הרכב ודחיסת הפסולת בתוכו, וכלי הרכב יוצרו בגדלים שונים כדי להעניק מענה מתאים לנפח האשפה ולתנאים העירוניים.
בסוף המאה ה-20 יוצרו כלי הרכב הראשונים אשר הופעלו על ידי נהג בלבד, וחסכו בכך את הצורך בהעסקת עובדי התברואה. כלי רכב אלה, הפועלים בברצלונה לדוגמה, אוספים את הפסולת מצידם הפונה אל המדרכה, והנהג מפעיל את מנגנון איסוף הפסולת באמצעות מצלמה ומסך המאפשרים לו לראות את הנעשה בצידו של הרכב. הבעיה העיקרית בשיטה זו היא שהיא מסוגלת לטפל באשפה רק בהתקיים התנאים להפעלתה, דהיינו שמכלי האשפה ממוקמים במקום נגיש זה לצד זה, מבלי שכלי רכב או עצמים אחרים מונעים את הצמדות המשאית אליהם. שיטה זו אינה מסוגלת להעניק מענה לפסולת שהצטברה מחוץ למכלי האשפה.
עם תחילת השימוש בפחים טמונים בקרקע, עברו להשתמש במשאיות בהן מותקן מנוף ולהעמיס את האשפה מפתח בגג המשאית לתא הדחיסה של המשאית. שיטה זו חסכונית מאד בעלויות מכיוון שאין צורך באנשי צוות והנהג יכול לעבוד עצמאית, או עם מנופאי נוסף ללא צורך בצוותי עזר.
סוגים של כלי רכב לפינוי אשפה

כלי הרכב לפינוי האשפה עושים שימוש במספר שיטות:
משאיות עם מרכב דחס לאיסוף אשפה דרך פתח הקבוע בצידו האחורי של מכל האשפה בכלי הרכב, בין באמצעות מתקן הרמה הידראולי או בלעדיו. זו הטכנולוגיה הרווחת בישראל בגלל גמישות התפעול של פחי האשפה ויכולת איסוף קלה ומהירה. עם זאת, זו שיטה הנחשבת בזבזנית בכוח אדם.
משאיות עם מרכב דחס לאיסוף אשפה מלפנים - הטכנולוגיה הזו לא בשימוש בישראל. מרכב הדחס מצויד במזלג הרמה המניף את מכל האשפה מעל לתא הנהג ומרוקן את תכולתו אל תא הדחיסה שבמכל האשפה מאחוריו.
משאיות עם מנוף ומרכב דחס לאיסוף אשפה ממכלים עיליים מונחים על הקרקע - מרכבים אלו שונים טכנולוגית, מכיוון שהם מרוקנים בשיטת רכינה - על ידי הרמת המתקן בשיפוע.
משאיות עם מרכב דחס לאיסוף אשפה מהצד - מרכבים אלו הם בעלי תא דחיסה קדמי וזרוע הנפת מכלים צידית. נפוץ בעיקר בארצות הברית וקנדה.
משאיות המצוידות במנוף להעמסת אשפה חריגה בגודלה, לדוגמה פסולת מוצקה של גיזום ואריזות. תא המטען של כלי רכב אלה אינו מכוסה באופן קבע, כדי לאפשר למנוף לרוקן את האשפה לתוכו. על-פי תקנות התעבורה, בגמר האיסוף, על הנהג לכסות את המכל בברזנט או באמצעי אחר למנוע התעופפות האשפה.
משאיות העושות שימוש בצינור גמיש המאפשר שאיבת בקבוקים או אריזות ממכלים המרוחקים מהמשאית.
משאיות עם מרכב דחס לאיסוף אשפה דרך פתח הקבוע בצידו האחורי, להן מותקן מתקן הידראולי ייחודי המשמש להנפת מכולות היפוך לדחס ("צפרדע").
משאיות עם מרכב דחס לאיסוף קרטון או אריזות. אלו מרכבי דחס מחוזקים במיוחד מכיוון שלאריזות ולקרטון יש תכונות ייחודיות השונות מאשפה "רטובה" כגון חוזק מיכני ואפקט זיכרון (הרצון לחזור למצב הקודם טרם דחיסת הקרטון) ולכן המתקנים הללו מתוכננים ונבנים באופן שונה, למרות הדמיון החיצוני.
משאיות עם זרוע המשמש לשינוע מכולות ("רמסע"). מתקנים אלו נועדו לשינוע אשפה בתפזורת, פסולת בניין וכדומה. אלו מתקנים ללא מערכת דחיסה אלא רק עם מערכת הנפת מכולות ופריקתם. המכולות עצמן יכולות להופיע בעשרות תצורות שונות ובנפחים שונים החל מ-5 מ"ק ועד 39 מ"ק.
בישראל קיימות שתי חברות המרכיבות משאיות אשפה: קבוצת אלון, ותעשיות זיטמן.
הטכנולוגיה של מרכבים לפינוי אשפה

ישנם מרכבים בהם יש רק מתקני הרמה כגון מנוף וישנם מרכבים בהם יש מתקן דחיסת אשפה לצמצום הנפח של האשפה ומתן אפשרות לשינוע כמות גדולה של אשפה. אפשרות זו חוסכת בכמות כלי הרכב הנדרשים לביצוע המשימה, חיסכון בצוות, בשעות עבודה, בדלק, עומס בכבישים וכדומה.
הטכנולוגיה המשמשת למרכבים הללו דיי ותיקה ומבוססת על כוח המנוע המסובב משאבה הידראולית המייצרת לחץ שמן גבוה המבוקר על ידי מערכת בקרה הידראולית ומערכת פיקוד חשמלית. המערכת מעבירה את השמן ההידראולי תוך כדי הגדלת מהירותו והלחץ שלו לבוכנות הידראוליות המבצעות תפקידים שונים. אם כמתקני הרמה שונים ולדוגמה מנוף ואם להנפת פחי האשפה וריקונם למכל אגירה זמני, הבנוי בתצורה של שוקת. לאחר אגירת האשפה בשוקת, מתחילה פעולת גריפת האשפה והעברתה למכל האגירה תוך כדי דחיסתה כנגד קיר מתכת. במתקנים אלו, קיר המתכת יכול לנוע ומשמש גם לצורך ריקון האשפה על ידי הרמת זנב המשאית ודחיפת האשפה החוצה.
חשוב לציין כי למשאיות איסוף האשפה בדחס יש שתי מדרגות פועלים בחלקה האחורי של המשאית. עם עמידת הפועלים על המדרגות, המשאית מוגבלת במהירות הנסיעה עד ל-30 קמ"ש ונמנעת הנסיעה לאחור. ההגבלות הללו נועדו לשמור על בטיחות העובדים.
ישנם מתקנים נוספים פשוטים יותר, בהם קיים תא דחיסה שמעליו משפך ובתוכו סדן שנע הלוך ושוב ומצמצם את נפח האשפה, ללא קיר מתכת בעל יכולת תנועה. מרכבים אלו מתרוקנים על ידי מערכת רכינה, המניפה מעלה את חלקו הקדמי של תא האגירה במטרה לרוקנו.
התקנים הרלוונטיים

משרד התחבורה הישראלי דורש עמידה בתקן ישראלי שמספרו 4331 לכל המרכבים, כדי לוודא את מיקום מרכז הכובד של האשפה, לוודא את חלוקת המשקל על צמיגי הרכב ובעצם את האחיזה בכביש, את העומס הכולל שלא יחרוג מהמותר בתקנות, את הנפח המותר, תיוג וסימון המרכב, שילוט וכדומה. התקן מוודא עמידה בתקנות התעבורה.
למרכבי אשפה בדחס יש גם תקן ישראלי ייעודי שמספרו 5273, המבוסס על תקן אירופי EN1501. תפקיד התקן לוודא את סדר פעולות דחיסת האשפה, מהירות העבודה ונתונים טכניים רבים, במטרה לשמור על בטיחות הנהג והעובדים בתהליך איסוף ודחיסת האשפה.
ראו גם

מיחזור
פסולת
שינוע אשפה
הערות שוליים

↑  מגיע מהשורש ד.ח.ס שכן משאיות אלו בדר"כ דוחסות את האשפה בעת פינויה
משאית לפינוי אשפה חריגה בגודלה באמצעות מנוף
משאית אשפה המצוידת בצינור ומשאבה
איסוף אשפה בברצלונה באמצעות רכב לפינוי אשפה המופעל על ידי נהג בלבד, ללא צורך בעובדי תברואה, תוך שהוא עושה שימוש במצלמה (ימין למעלה) המאפשרת לו להעמיס את האשפה מצידה של המשאית
משאית אשפה
ארמון מוסטובסקי

| --- | --- |

 מידע כללי
 סוג:  ארמון, תחנת משטרה 
 כתובת:  ul. Nowolipie 2, 00-150 Warszawa 
 מיקום:  ורשה 
 מדינה:  פולין 
 הקמה ובנייה
 תקופת הבנייה:  ?–1762
 תאריך פתיחה רשמי:  1762 
 אדריכל:  אנטוניו קוראזי 
 סגנון אדריכלי:  קלאסיציזם 
 
 קואורדינטות:  52°14′45″N 20°59′57″E﻿ / ﻿52.24592037°N 20.99905193°E﻿ / 52.24592037; 20.99905193
 he
 
ארמון מוסטובסקי הוא ארמון מהמאה ה-18 בוורשה, פולין, ממוקם ברחוב נובוליפיי 2 בעיר, לפני מלחמת העולם השנייה, רחוב פרזיאזד 15. שימש גופים שונים וכיום זהו מטה משטרת ורשה.
היסטוריה

הארמון נבנה בשנים 65–1762 בסגנון הבארוק עבור הוויוויד של מינסק, יאן אוגוסט הילזן.
בשנת 1795 הפך הארמון לרכושו של תדיאוש מוסטובסקי, דמות בולטת בפולין המהפכנית.
הארמון נרכש על ידי הממשלה ונבנה מחדש בשנים 1823–1824 בסגנון הקלאסי, בעיצובו של אנטוניו קוראזי. הבניין הפך למקום מושבה של ועדת הפנים והמשטרה של פולין הקונגרסאית, ולאולם הופעות של פרידריק שופן.
בשנת 1831 הועבר הארמון לצורכי הצבא הרוסי הקיסרי.
הארמון שופץ בשנת 1920, והוא הפך למקום מושבם של משרדי עירייה שונים. במהלך מלחמת העולם השנייה, בשנת 1944, נהרס על ידי הגרמנים, למעט החזית. לאחר המלחמה, בשנת 1949, נבנה מחדש ארמון מוסטובסקי. כאמור, כיום זהו מושב מטה המשטרה של ורשה.
ראו גם

משטרת פולין
הערות שוליים

1 2 3 4  "Pałac Mostowskich". www.warszawa1939.pl (בפולנית). נבדק ב-2009-03-23.
ישיבת מיר מודיעין עילית

| --- | --- |

 ישיבה
 השתייכות:  ישיבה חרדית ליטאית
 תקופת הפעילות:  1998–הווה (כ־27 שנים) 
 מייסדים:  נתן צבי פינקל 
 בעלי תפקידים
 ראש הישיבה גדולה:  הרב אליעזר יהודה פינקל, הרב נועם אלון
 משגיח:  הרב ראובן הכסטר
 מיקום
 מדינה:  ישראל ישראל
 קואורדינטות:  31°56′27″N 35°02′35″E﻿ / ﻿31.940972222222°N 35.043111111111°E﻿ / 31.940972222222; 35.043111111111
  (למפת גוש דן מוגדלת) ישיבת מיר מודיעין עילית(למפת גוש דן רגילה) ישיבת מיר מודיעין עילית(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת מיר מודיעין עילית(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישיבת מיר מודיעין עילית
 
ישיבת מיר מודיעין עילית (מיר ברכפלד) היא ישיבה גדולה ליטאית השוכנת בשכונת אחוזת ברכפלד שבמודיעין עילית. הישיבה משתייכת לישיבת מיר ולומדים בה למעלה משבע מאות תלמידים.
היסטוריה

הישיבה נוסדה בסוף שנות ה-90 על ידי ראש ישיבת מיר בירושלים, הרב נתן צבי פינקל. בשונה מהישיבה בירושלים - שבה לומדים בעיקר תלמידים בוגרים מעל גיל 20, ורבים מהם תושבי חו"ל או כאלה שעברו אליה מישיבות אחרות - הישיבה בברכפלד הוקמה במתכונת הרגילה של ישיבה גדולה, הכוללת שיעורים לבני 17 עד 20 ו"קיבוץ".
בקיץ שנת ה'תש"ס (2000) הונחה אבן הפינה לבניין הישיבה ובשנת התשס"ב נחנך הבניין. בניין הישיבה הוא מבנה גדול ומפואר, שנתרם על ידי הנגיד הרב יוסף שטרן מארצות הברית לזכר הוריו.
נשיא הישיבה היה הרב נתן צבי פינקל. הוא מינה לראש הישיבה את הרב אריה פינקל (נפטר בה'תשע"ו). שניהם מסרו בישיבה שיעורים כלליים, לצד הרב רפאל שמואלביץ מראשי ישיבת מיר בירושלים. הרב אברהם יצחק ברזל היה ראש ישיבה לסדר בקיאות, ומסר שיעור כללי בכל יום שלישי אחר הצהרים (נפטר בה'תש"ף). לאחר פטירתו של הרב נתן צבי פינקל בה'תשע"ב מונה גם חתנו, הרב נועם אלון, לראש הישיבה, ולאחר פטירת הרב אריה פינקל הפך הרב אלון לראש הישיבה הבולט. הרב אלון וגיסו, הרב אליעזר יהודה פינקל, ראש ישיבת מיר ונשיא הישיבה, נושאים את השיעורים הכלליים מדי שבוע לסירוגין. הרב יצחק אזרחי מוסר "חבורה" לבני הקיבוץ פעם בשבוע.
הרב צבי פרצוביץ, בנו של הרב נחום פרצוביץ, מכונה "מראשי הישיבה" ומוסר בנוסף לשיעור היומי שיעור כללי אחת לחודש. הר"מים בישיבה הם: הרב אברהם סגל - חתנו של הרב רפאל שמואלביץ; הרב אהרון וייס; הרב אריה גרבוז; הרב פנחס זלבנסקי; הרב אריה לייב אוירבך; הרב אפרים רוב; והרב משה רביץ. המשגיח, הרב ראובן הכסטר, מוסר שיחה שבועית בכל מוצאי שבת. תחתיו משמשים מספר משגיחים קטנים. מנהל הישיבה הוא שמריהו יוסף פינקל, אחיו של נשיא הישיבה הרב אליעזר יהודה פינקל.
משנת תשע"א (2011) נשלח לכל בוגר, פעם בכמה חודשים עלון ("קיבוץ" שמו), שבו מדברי תורתם של רבני ותלמידי הישיבה בעבר ובהווה, וכן עדכונים של שמחות (לידות נישואין) ואבלות.
בוגרי הישיבה ייסדו מניין אברכים בוגרים קבוע, בבית הכנסת "אהל יעקב", בבני ברק.
בקיץ ה'תשע"ט (2019) החל ראש הישיבה הרב אלון למסור שיעורים כללים על החומר הנלמד בסדר ערב, דבר שהיווה תקדים בעולם הישיבות.אך היום דבר זה כבר אינו קים
עקב מגפת הקורונה, ולאור הגידול במספר תלמידי הישיבה, בקיץ תש"פ עברו אברכי הכולל ללמוד בבית הכנסת הסמוך.
בשנת תשפ"א (2021) הודיע הרב אלון כי בחורי השנה החמישית המעוניינים להתחיל לשמוע שידוכים חייבים לקבל רשות מראש הישיבה עד פסח.
בהוראת ראש הישיבה הרב נועם אלון - החל משנת תשפ"ג (2023) בוטל קמפיין האיסוף לת"ת בחודש אדר שהיה נהוג בישיבה כל השנים.
ספריית הישיבה

עם היווסדה של הישיבה הוקמה לצידה הספרייה התורנית "עזרת תורה" (השם המסורתי של הספרייה בישיבות מיר). בתחילה שכנה הספרייה בקרוואן סמוך למבנה המרכזי, ובשנת ה'תשס"ו (2006) נחנך חדר ספרייה מפואר בתוך מבנה הישיבה.
בראש הספרייה עומד מנהל מתנדב מתלמידי הישיבה הממונה על ידי הרבנים. הפעילות ממומנת על ידי תרומות בלבד.
הספרייה צומחת בקצב של כמאה ספרים חדשים בחודש המגיעים מתרומות, עיזבונות ומקנייה. בשנים ה'תשס"ד וה'תשע"ז היא הורחבה. נכון ל-2017 מכילה הספרייה כ-22,000 ספרים בכל תחומי הספרות התורנית. במקום עשרות עמדות עיון. הספרייה פועלת כל שעות היממה במשך כל השבוע, כולל שבתות וחגים, ופתוחה לשימוש התלמידים ותושבי האזור. היא אינה כוללת אפשרות השאלה.
הספרים מקוטלגים בדומה לשיטת שלום (גרסה של שיטת דיואי המותאמת למקצועות היהדות) עם התאמות לצורכי המקום. בספרייה שני קטלוגים מודפסים, לפי כותר ולפי מחבר. בנוסף ישנו קטלוג ממוחשב הכולל גם מיון לנושאים. במקום מכונת צילום וספריית שיעורים תורניים של קול הלשון.
מייסד וראש הישיבה הרב נתן צבי פינקל
ראשי הישיבה בעבר, הרב אריה פינקל (מימין) עם הרב נתן צבי פינקל
ראשי הישיבה כיום, הרב אליעזר יהודה פינקל (מימין) עם גיסו הרב נועם אלון בהיכל הישיבה
הרב רפאל שמואלביץ מוסר שיעור כללי בישיבת מיר ברכפלד
רבני הישיבה (מימין לשמאל): צבי פרצוביץ, אריה פינקל, אליעזר יהודה פינקל, נועם אלון, אברהם יצחק ברזל, ראובן הכסטר
מבנה ישיבת מיר ברכפלד (1)
מבנה ישיבת מיר ברכפלד (2)
אוצר הספרים בישיבת מיר ברכפלד - מבט מבפנים (ה'תשע"ז, לפני הרחבה)
אוצר הספרים בישיבת מיר ברכפלד - מבט מבחוץ (ה'תשע"ז, לפני הרחבה)
סדר א' בישיבת מיר מודיעין עילית
הערות שוליים

↑  משה ויסברג, עולם התורה פותח את זמן אלול תשפ"ב: כל החידושים והשינויים, באתר בחדרי חרדים, ל' באב תשפ"ב
↑  ראו מידע על בניין הישיבה באתר V5
↑  גיליון הבוגרים "קיבוץ", חנוכה ה'תשע"ט
↑  משה ויסברג, ראש הישיבה הפתיע; 'שיעור כללי' - בערב, באתר בחדרי חרדים, 12 במאי 2019
↑  משה ויסברג, תקנת השידוכים החדשה של 'מיר ברכפלד', באתר בחדרי חרדים
↑  משה ויסברג, ממיצג הפיגוע ועד הדיירקת"ת • כל החידושים לפורים תשפ"ג, באתר בחדרי חרדים, 4 במרץ 2023
↑   ציוץ של משה ויסברג ברשת החברתית אקס (טוויטר), 13 במרץ 2024, 14:39
| --- | --- |
בקרת זהויות :  NLI: 987007296283205171  VIAF: 140087853   WorldCat (עם VIAF): 140087853
דם ושוקולד

| --- | --- |

 מבוסס על:  Blood and Chocolate 
 בימוי:  Katja von Garnier 
 הופק בידי:  הוק קוץ', גארי לוצ'סי, טום רוזנברג 
 תסריט:  ארן קרוגר, כריסטופר ב. לאנדון 
 עריכה:  אמה אי. היקוקס 
 שחקנים ראשיים:  ג'ון קר כריס גיר Tom Harper Kata Dobó בריאן דיק אוליוויה מרטינז קטיה ריימן יו דנסי Maria Dinulescu בפסקה זו רשומה אחת נוספת שטרם תורגמה 
 מוזיקה:  ריינולד הייל 
 צילום:  ברנדן גלווין 
 מדינה:  ארצות הברית, גרמניה, הממלכה המאוחדת, רומניה 
 חברת הפקה:  לייקשור אנטרטיינמנט 
 חברה מפיצה:  01 Distribution, נטפליקס 
 שיטת הפצה:  וידאו על פי דרישה 
 הקרנת בכורה:  2007 
 משך הקרנה:  95 דק' 
 שפת הסרט:  אנגלית 
 סוגה:  סרט אימה, סרט פנטזיה, סרט דרמה, סרט אנשי זאב, סרט נעורים, סרט מבוסס יצירה ספרותית 
 מקום התרחשות:  בוקרשט 
 הכנסות באתר מוג'ו:   bloodandchocolate
 www.mydarkestsecrets.com
 דף הסרט ב־IMDb
 
דם ושוקולד (באנגלית:Blood & Chocolate) הוא סרט פנטזיה-אימה מ-2007. הוא מבוסס על רומן באותו שם מאת הסופרת הבריטית אנט קרטיס קלאוס.
הסרט מהווה הפקת קופרודוקציה בינלאומית אמריקאית, גרמנית, רומנית ובריטית.
עלילה

ויויאן היא בחורת זאב שנולדה בבוקרשט להורים שהיגרו לאמריקה. כשהייתה בת תשע הוריה ושני אחיה נרצחו, היא מתגוררת בעיר שנולדה ביחד עם דודתה אסטריד המחזיקה חנות שוקולד בבעלותה. אסטריד היא חברתו לשעבר של גבריאל, מנהיג קבוצת אנשי זאב, שבהתאם לחוקי קבוצתו, עזב אותה לאחר שבע שנים עבור בת זוג חדשה. גבריאל רואה בויויאן כבת זוגו החדשה ומאמין שהיא תהיה האישה שתביא לקבוצתו עידן חדש של תקווה.
ויויאן מתחילה לנהל מערכת יחסים רומנטית עם איידן שחוקר אנשי זאב אך לא מגלה על היותה אחת כזאת.
39 המדרגות

| --- | --- |
כרזת הסרט 39 המדרגות
כרזת הסרט 39 המדרגות
 מבוסס על:  39 המדרגות (ספר) 
 בימוי:  אלפרד היצ'קוק 
 הופק בידי:  מייקל בלקון 
 תסריט:  צ'ארלס בנט, John Hay Beith, עלמה רוויל, ג'ון באקן 
 עריכה:  דרק טוויסט 
 שחקנים ראשיים:  רוברט דונאט מדלן קארול פגי אשקרופט
 מוזיקה:  צ'ארלס ויליאמס 
 צילום:  ברנרד נוולס 
 מדינה:  הממלכה המאוחדת 
 חברת הפקה:  Gaumont-British Picture Corporation 
 חברה מפיצה:  Gaumont-British Picture Corporation, נטפליקס 
 שיטת הפצה:  clip art, אינטרנט, הדפס, Images, וידאו על פי דרישה 
 הקרנת בכורה:  יוני 1935
 משך הקרנה:  86 דק' 
 שפת הסרט:  אנגלית 
 סוגה:  סרט ריגול, סרט מבוסס יצירה ספרותית, סרט בלשי, סרט פשע 
 מקום התרחשות:  סקוטלנד 
 תקציב:  60,000 ליש"ט
 הכנסות באתר מוג'ו:   39steps
 דף הסרט ב־IMDb
 
39 המדרגות (באנגלית: The 39 Steps) הוא סרט מתח בריטי משנת 1935 בבימויו של אלפרד היצ'קוק עם רוברט דונאט בתפקיד הראשי.
התסריט מבוסס באופן רופף על הספר "39 המדרגות" מאת ג'ון באקן משנת 1915 ועוסק בפרשיית ריגול באנגליה. בספר מתוארות 39 מדרגות ליד חוף הים, שם מסתיימת העלילה ואילו בסרט זה שם של ארגון פשע העוסק בריגול ומכירת סודות של בריטניה. הספר היה בזמנו רב-מכר וזכה לעיבודים רבים בתיאטרון, קולנוע וטלוויזיה.
"39 המדרגות" - סרט בריטי שהופק ב-1959 עם קנת מור בתפקיד הראשי.
"39 המדרגות" - סרט בריטי שהופק ב-1978 עם רוברט פאוול ודייוויד וורנר בתפקידים הראשיים.
"39 המדרגות" - סרט טלוויזיה של ה-BBC שהופק ב-2008 עם רופרט פנרי-ג'ונס בתפקיד הראשי
"39 המדרגות" - מיני-סדרה שעתידה לעלות לשידור בנטפליקס.
ב-2007 הוצג "39 המדרגות" בתיאטרון הבימה בהשתתפות אבי קושניר ומוני מושונוב. ב-2016 הוצג בתיאטרון הספרייה.
הסרט נבחר ב-1999 במקום הרביעי ברשימת 100 הסרטים הבריטיים הטובים ביותר במאה ה-20 בסקר של מכון הסרטים הבריטי.
עלילה

ריצ'רד האניי (רוברט דונאט) צופה במופע של "מר זיכרון" בלונדון שאוצר במוחו אינסוף עובדות ומספרים. לפתע נשמעות יריות, יש פאניקה והוא מוצא את עצמו פוגש אישה בשם אנאבלה סמית' שמשכנעת אותו לקחת אותה לדירתו. היא מספרת לו שהיא מרגלת אשר גילתה מזימה של אדם שמנסה לגנוב מסמכים סודיים של צבא בריטניה; לאדם זה חסר פרק באחת האצבעות. היא מזכירה משהו בשם "39 המדרגות" אבל לא מפרטת.
בלילה מתפרצת אנאבלה לחדרו של האניי כשסכין בגבה ומתה. האניי מבחין שצופים על הבית, מוצא בידה של אנאבלה מפה של סקוטלנד בה מסומנת עיר כלשהי. הוא מתחפש לחלבן וחומק מביתו.
הוא עולה על רכבת ומגלה שהמשטרה מחפשת אחריו כי הוא חשוד ברצח של הסוכנת סמית'. כאשר השוטרים ברכבת מתקרבים אליו, הוא מנשק בחורה בשם פמלה (מדלן קארול) שיושבת איתו בקרון כדי להסתתר. היא צועקת ומזעיקה את השוטרים וריצ'רד קופץ מהרכבת והולך ברגל לעיר שמסומנת במפה. הוא מעביר את הלילה אצל איכר ובסוף אשתו הצעירה (פגי אשקרופט) נותנת לו את המעיל שלו והוא עוזב. הוא מצליח להתחמק מהשוטרים ומגיע לבית שסומן במפה של אנאבלה. הוא מניח שהדייר בבית, פרופסור ג'ורדן, הוא איש הקשר שאליו הסוכנת ניסתה להגיע ולהזהירו, מגיע אליו ומספר לו את כל הסיפור. אבל אז הוא מגלה שלפרופסור חסר פרק באצבע, מבין את טעותו.
האניי נורה על ידי ג'ורדן, אבל לא מת כי הספר במעיל של האיכר עוצר את הכדור. הוא הולך למשטרה אבל לא מאמינים לו כי מכירים היטב את ג'ורדן. הוא בורח ומנסה להתמזג בקהל אבל מעלים אותו להציג איזה מועמד בבחירות, הוא נושא נאום מבלי לדעת על מה הוא מדבר אבל פמלה בקהל והיא מסגירה אותו שוב. שוטרים לוקחים אותו ואותה אבל הוא מבין שהם חלק מהקנוניה כשלא לוקחים אותו לתחנת המשטרה.
האניי מצליח לברוח כאשר הוא אזוק אל פמלה. הם ישנים באכסניה והיא מצליחה להתנתק ממנו בלילה, יוצאת מהחדר ושומעת את "השוטרים" מדברים בטלפון ומבינה שהם מתחזים ושהאניי צדק. היא חוזרת לישון בחדר על הספה ובבוקר מספרת לו מה היא שמעה. הוא שולח אותה ללונדון להגיד הכל למשטרה אבל לא מאמינים לה כי אין שום מסמכים חסרים אבל עוקבים אחריה כדי שתוביל אותם אל האניי.
היא לוקחת אותם למופע של מר זיכרון. האניי מבין פתאום שהמרגלים משתמשים במר זיכרון כדי להעביר במוחו סודות מדינה. הוא שואל אותו "מה הם 39 המדרגות?" ומר זיכרון עונה "זהו ארגון מרגלים שגונבים סודות מדינה עבור ...", אבל אז ג'ורדן יורה בו ונלכד. לפני שמר זיכרון מת, הוא מספיק לומר שהסוד שרצו לגנוב הוא תוכנית של מנוע מטוסים שקט.
אלומת יונים ממוקדת

FIB
אלומת יונים ממוקדת (FIB-Focused Ion Beam) הוא מכשיר המיישם טכניקה לאנליזה ועיבוד חומר בקנה מידה ננומטרי באזור מוגדר וממוקד, העיבוד כולל הסרת שכבות ובניית שכבות. טכנולוגיה זאת מיושמת בעיקר בתעשיית המוליכים למחצה, הנדסת חומרים ובתחום הביולוגי לניתוח ספציפי של דגימה.